Liderul opoziţiei din Venezuela, Maria Corina Machado, a anunţat vineri că nu va candida la preşedinţie, în alegerile din luna iulie, împotriva preşedintelui Nicolas Maduro.
Decizia ei survine la două luni după ce i s-a interzis să candideze pentru o poziţie publică din cauza unor presupuse infracţiuni financiare, acuzaţii pe care Maria Corina Machado le-a respins vehement.
Marina Corina Machado a anunţat că în locul său va numi un înlocuitor pentru candidatura sa la prezidenţiale, pe Corina Yoris, o profesoară universitară necunoscută la nivel politic. Maria Corina Machado a declarat că opoziţia din Venezuela rămâne unită şi că va munci din greu pentru a-l învinge la urne pe Nicolas Maduro.